A-mɔth
Bok go̱kä ni
A-MƆTH
Riet in nhiam
A-mɔth ɛ gök in nhiam in ca ja̱kdɛ lat ɛlɔ̱ŋ rɛy Ruac Kuɔth in Rɛl Rɔ. Cäŋɛ mëë ɛ raan wec rɛy rööl Juda bä, cuɛ naath la̱t ruac Kuɔth kui̱c kayŋua̱a̱k rööl I-thɛ-rɛl ëë yiankɛ ɛ kua̱r ti̱n di̱t, gua̱a̱th mi ce̱tkɛ däär runi ti̱n kur bädäk mëë /ka̱n Kuritho ni dap. Ɛ gua̱a̱th mi wä naath kɛ cuɔp thi̱n ɛlɔ̱ŋ, kɛ ŋäc Kuɔth luthä kɛnɛ thil kä mi riɛk kɛ naath. Ku duundɛ la ɣöö wa̱nɛ mɛ A-mɔth cɛ cuɔp nath ɛmɔ nɛn ala mi pëk kä nɛy ti̱n bäny kɛnɛ ɣöö wäkɛ kɛ mi re̱e̱pkɛ ni ciaŋ kɛ jiääk, kɛnɛ yaak cani. /Ci naath ruaacni Kuɔth lɛ tit kɛ thuɔ̱k lo̱cnikiɛn, amäni jɛn thil kä mi riɛk kɛ naath ɛmɔ /ciɛ mi thuɔ̱k bä. Kä teni kɛnɛ buɔ̱m lɔaac, cuɛ jɛ la̱t naath ɛn ɣöö bi Kuoth do̱r ɛmɔ tɔ̱ŋ. Cɛ naath cɔal kä lät cuŋni “mi bi lo̱o̱ny ce̱t kɛ waŋ.” Kä cuɛ wee, “Dɔ̱ɔ̱ bi Kuoth Nhial lɔcdɛ lɛ kɔ̱a̱c kɛ duɔth nɛɛni ti̱n ŋot te̱e̱kä kä ji̱ döör ɛmɛ.” (A-mɔth 5:15)
Tin te rɛy buɔk
1. Luk ji̱ thieekä ji̱ I-thɛ-rɛl 1:1—2:5
2. Luk ji̱ I-thɛ-rɛl 2:6—6:14
3. Nyuuthni da̱ŋ dhieec 7:1—9:15
